OpenLLM-France/wikimedia huggingface dataset:
# Khruangbin

Khruangbin és un trio musical estatunidenc originari de Houston, Texas, format per Laura Lee al baix, Mark Speer a la guitarra, i Donald Ray «DJ» Johnson Jr. a la bateria. El grup és conegut per mesclar influències musicals ètniques, soul clàssic, dub i psicodèlia. El seu disc de debut, The Universe Smiles Upon You (2015), parteix de la història de la música tailandesa dels anys 1960, mentre que el seu segon àlbum, Con Todo El Mundo (2018), té influències hispanes i de l'Orient Mitjà. Speer, Lee, i DJ també realitzen el programa de ràdio Air Khruang a NTS i Facebook Live.

## Discografia
### LP

* The Universe Smiles Upon You (2015)
* Con Todo El Mundo (2018)
* Mordechai (2020)

### EP

* Khruangbin (2010)
* The Infamous Bill (2014)
* History Of Flight (2015)
* Spotify Singles (2018)
* Texas Sun (2020)
* Texas Moon (amb Leon Bridges, 2022)

## Referències

* ↑ «Khruangbin takes fans on a sonic journey to Thailand — and beyond». [Consulta: 4 juliol 2018].
* ↑ «Brownswood Basement: Gilles Peterson with Khruangbin and Lefto – Pre-Worldwide Awards Special – Worldwide FM». Arxivat de l'original el 2020-04-16. [Consulta: 10 abril 2019].
* ↑ «Queremos beber de todo tipo de estilos» (en castellà), 05-04-2018. [Consulta: 10 abril 2019].
* ↑ «Khruangbin Wants to Take You on a Musical Trip With AirKhruang».
* ↑ «Khruangin, crítica de su disco Mordechai en Mondo Sonoro (2020)» (en castellà), 26-06-2020. [Consulta: 28 novembre 2020].
* ↑ Bloom, Madison. «Khruangbin and Leon Bridges Announce New EP, Share Video for New Song» (en anglès americà), 08-12-2021. [Consulta: 26 setembre 2022].
# Grup de la djerfisherita

El grup de la djerfisherita és un grup de minerals de la classe dels sulfurs format per cinc espècies: djerfisherita, gmalimita, owensita, talfenisita i zoharita. La gmalimita, aprovada l'any 2019, és la darrera espècie descoberta pertanyent al grup. Totes aquestes espècies cristal·litzen en el sistema isomètric. Els membres d'aquest grup es troben estructuralment relacionats amb la bartonita i la pentlandita.
| Espècie | Fórmula |
| Djerfisherita | K₆(Fe,Cu,Ni)₂₅S₂₆Cl |
| Gmalimita | K₆◻Fe²⁺₂₄S₂₇ |
| Owensita | (Ba,Pb)₆(Cu,Fe,Ni)₂₅S₂₇ |
| Talfenisita | Tl₆(Fe,Ni,Cu)₂₅S₂₆Cl |
| Zoharita | (Ba,K)₆(Fe,Cu,Ni)₂₅S₂₇ |
Segons la classificació de Nickel-Strunz els minerals d'aquest grup pertanyen a «02.FC: Sulfurs d'arsènic, àlcalis, sulfurs amb halurs, òxids, hidròxid, H₂O, amb Cl, Br, I (halogenurs-sulfurs)» juntament amb els següents minerals: demicheleïta-(I), clorbartonita, arzakita, corderoïta, grechishchevita, lavrentievita, radtkeïta, kenhsuïta, capgaronnita, perroudita, iltisita, hanauerita, demicheleïta-(Br) i demicheleïta-(Cl).

## Referències

* 1 2 «Djerfisherite Group» (en anglès). Mindat. [Consulta: 22 maig 2024].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «New minerals and nomenclature modifications approved in 2019». Mineralogical Magazine, 83, 4, 01-08-2019, pàg. 615–620. DOI: doi:10.1180/mgm.2019.46 [Consulta: 22 maig 2024].
* ↑ «Strunz-mindat (2024) Classification - With Cl, Br, I (halide-sulfides)». Mindat. [Consulta: 22 maig 2024].
# Ned Hollister

Ned Hollister (26 de novembre del 1876 – 3 de novembre del 1924) fou un biòleg estatunidenc conegut principalment per la seva recerca sobre els mamífers.
Nascut a Delavan (Wisconsin), era fill de Kinner Newcomb Hollister (1841–1911) i Frances Margaret (Tilden) Hollister (1845–1927). Estudià a la Delavan High School.
Fou superintendent del Parc Zoològic Nacional des del 1916 fins a la seva mort. El 1921 fou president de la Societat Biològica de Washington. Quan tenia 12 anys i estudiava amb Ludwig Kumlien, professor al Milton College, s'interessà pels ocells Escrigué els seus primers articles d'ornitologia als 16 anys. Fou elegit membre de la Unió d'Ornitòlegs Americans als 18 anys. El 1910 fou nomenat conservador adjunt de mamífers del Museu Nacional dels Estats Units. El 1912 treballà per la Smithsonian Institution. El 196 fou nomenat superintendent del Parc Zoològic Nacional, càrrec que mantingué fins a la seva mort. Consta que era un home tranquil i perspicaç que treballava de manera molt sistemàtica.
Morí a Washington DC el 3 de novembre del 1924, quan tenia 47 anys.

## Obres

* The Birds of Wisconsin (1903)
* A Systematic Synopsis of Muskrats (1911)
* Mammals of the Philippine Islands (1912)
* Mammals of Alpine Club Expedition to Mount Robson (1913)
* Philippine Land Mammals in the U.S. National Museum (1913)
* A Systematic Account of the Grasshopper Mice (1914)
* A Systematic Account of the Prairie-dogs (1916)

## Referències

* 1 2 3 «NED HOLLISTER» (en anglès). pwrc.usgs.gov. [Consulta: 6 agost 2013].
* ↑ Ned Hollister papers at the Smithsonian
# Rialb (Queralbs)

Rialb és una entitat de població del municipi de Queralbs a la comarca del Ripollès. En el cens del 2005 no tenia cap habitant inscrit. Rialb fou creat arran de les explotacions mineres de la zona. Era l'estació d'emmagatzemament del mineral que arribava per tren des de la Farga de Queralbs, i a més hi havia les oficines de l'empresa explotadora. La línia de ferrocarril miner era del tipus Decauville. Al construir la línia del Cremallera de Núria, es van aprofitar 900 metres d'una esplanació ja realitzada a canvi de fer una concessió en forma de baixador del tren Cremallera a Rialb. Aquest baixador és de parada facultativa acordada amb el personal del tren. Encara es poden veure les restes del túnel del ferrocarril miner sobre el túnel de Rialb per on passa actualment el Cremallera i sota les Coves de Rialb.
Avui, les edificacions de Rialb estan renovades i són una residència privada i hostal. És situat al marge dret del Freser i al costat de la carretera de Ribes de Freser.

## Referències

* ↑ «Rialb (Queralbs)». Gran Enciclopèdia Catalana. Barcelona: Grup Enciclopèdia Catalana.
* ↑ «Cremallera de Núria». [Consulta: 2017].
# Aristodem de Cària

Aristodem de Cària (en llatí Aristodemus, en grec Ἀριστόδημος) va ser un pintor grec nascut a Cària, contemporani de Filostrat de Colonos, amb el que estava connectat per llaços d'hospitalitat. Va escriure una obra parlant de diversos pintors distingits que havien destacat a les ciutats on la pintura s'havia cultivat i dels reis que havien fomentat l'art.

## Referències

* ↑ Joseph Thomas. The Universal Dictionary of Biography and Mythology. Cosimo, Inc., 1 January 2010, p. 165–. ISBN 978-1-61640-069-9.
* ↑ [https://quod.lib.umich.edu/m/moa/acl3129.0001.001/321?page=root;rgn=full+text;size=100;view=image;q1=AristodemusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 306. ]
# Henri Aubry

Henri Aubry (Bagneux, Alts del Sena, 22 de març de 1922 - Blaia, 20 de juliol de 2012) va ser un ciclista francès, que fou professional entre 1947 i 1953. Com a amateur va guanyar el Campionat del món en ruta de 1946.

## Palmarès

* 1946
** Campió del món amateur en ruta

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Khrustalni

Khrustalni (ucraïnès: Хрустальний) o Raig Vermell (rus: Красный Луч) és una ciutat de la província de Luhansk a Ucraïna, que des del 2022 està sota el control de la República Popular de Luhansk de la Rússia. Es troba a 57 quilòmetres al sud-oest de Luhansk. La seva població és de 82.765 habitants (2013).
La ciutat va ser fundada el 1895 amb el nom de Krindatxivka. Va ser reanomenada com a Krasni Lutx el 1929 a 2016. La ciutat es va convertir en un dels més importants centres de la indústria hullera de la conca del Donbàs.

## Personatges famosos

* Nikolai Shmatko (nascut el 1943 a Donetsk, Unió Soviètica), és un pintor i escultor ucraïnès.

## Població

Evolució demogràfica :
| 1933 | 1936 | 1939 | 1959 | 1970 |
| 55.000 | 50.900 | 59.000 | 94.000 | 102.000 |
| 1979 | 1989 | 2001 | 2005 | 2013 |
| 105.946 | 113.278 | 94.875 | 89.688 | 82.765 |
Al cens de 2001 la llengua materna de la població era pel 87,82% el rus i pel 10,42% l'ucraïnès.

## Referències

* ↑ Latest from the OSCE Special Monitoring Mission to Ukraine (SMM), based on information received as of 19:30, 30 January 2017
* ↑ Decret de la Rada Suprema número 1351-VIII del 20 de juliol de 2016 "Sobre el canvi de nom d'alguns assentaments i raions dels territoris temporalment ocupats de l'óblast de Donetsk i la Província de Luhansk
* ↑ Nom de iure sota la jurisdicció d'Ucraïna, que no ha controlat la ciutat des de 2014
* ↑ El nom segons la jurisdicció de la República Popular de Luhansk, que controla la ciutat des de 2014
* ↑ Чисельність наявного населення України на 1 січня 2013 року, Київ-2013 — Державний комітет статистики України Arxivat 2014-09-24 a Wayback Machine.
* ↑ Розподіл населення за рідною мовою, Луганська область 2001 Arxivat 2016-09-18 a Wayback Machine.

## Enllaços externs

* Raig Vermell a WikiMapia
# Grachev (cràter)

Grachev és un cràter d'impacte situat en la cara oculta de la Lluna, al nord-oest de la conca d'impacte de la Mare Orientale, en la falda exterior formada pel material expulsat que envolta l'anell dels Muntis Serralada. Travessant el bord sud-oest de Grachev apareix la Catena Michelson, una formació en forma de vall constituïda per una cadena lineal de petits cràters, amb orientació radial respecte a la conca del Mare Orientale. Al nord es troba el cràter Leuschner.
Grachev presenta la vora exterior lleugerament erosionada només en el seu costat nord, on mostra una petita protuberància cap a l'exterior. El fons del cràter manca relativament de trets distintius, amb una petita elevació prop del punt central.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Grachev (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 27 juny 2018].
* «LROC :: QuickMap - Targeting Mapa LROC» (en anglès). [Consulta: 27 juny 2018].
* «The-moon.wikispaces.com: Grachev» (en anglès). Arxivat de l'original el 2017-05-16. [Consulta: 27 juny 2018].
# Mazuela

Mazuela és un municipi de la província de Burgos a la comunitat autònoma de Castella i Lleó. Forma part de la comarca de l'Arlanza.

## Demografia

Evolució demogràfica :
| 1991 | 1996 | 2001 | 2004 |
| 94 | 88 | 78 | 76 |
# René Pedroli

René Pedroli (Charleroi, Bèlgica, 19 de juliol de 1914 - Montignies-sur-Sambre, 17 de juliol de 1986) va ser un ciclista suís que fou professional entre 1935 i 1942. Combinà el ciclisme en ruta amb el ciclocròs. En el seu palmarès destaca una victòria d'etapa al Tour de França de 1937.

## Palmarès

* 1934
** Campió d'Hainaut de ciclocròs
* 1937
** Vencedor d'una etapa al Tour de França
** 4t a la Lieja-Bastogne-Lieja

### Resultats al Tour de França

* 1937. 39è de la classificació general. Vencedor d'una etapa
* 1938. Abandona (8a etapa)
* 1939. 44è de la classificació general

## Referències

* 1 2 «PEDROLI René». [Consulta: 8 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - René PEDROLI» (en italià). [Consulta: 8 novembre 2022].
* ↑ «Palmarès de René Pedroli (Sui)». [Consulta: 8 novembre 2022].

## Enllaços externs

* Palmarès de René Pedroli a siteducyclisme.net
# Aristodem de Milet

Aristodem de Milet (Milet, segle IV aC - p. segle IV aC) (en llatí Aristodemus, en grec Ἀριστόδημος) va ser un general i oficial grec del segle iv aC amic i adulador d'Antígon el borni rei d'Àsia, que l'any 315 aC el va enviar al Peloponès amb 1.000 talents amb ordres de mantenir relacions amistoses amb Polispercó i el seu fill Alexandre Polispercó, per reclutar un cos de mercenaris tan gran com li fos possible i fer la guerra a Cassandre.
En arribar a Lacònia va obtenir permís dels espartans per reclutar mercenaris i va aixecar un exèrcit de 8000 homes. Va confirmar l'amistat amb Polispercó, i el seu fill Alexandre Polispercó va ser nomenat governador del Peloponès. Ptolemeu I Soter, aliat de Cassandre, va enviar una flota al Peloponès amb ajut de la qual Cassandre va poder fer considerables conquestes a la zona. Quan els egipcis es van retirar Aristodem i Alexandre van intentar convèncer a les ciutats d'expulsar les guarnicions lleials a Cassandre i recuperar la seva independència però aviat Alexandre es va aliar amb Cassandre del que va rebre el càrrec de comandant en cap al Peloponès.
L'any 314 aC Aristodem, en nom d'Antígon, es va aliar als etolis, i va reclutar entre ells un gran nombre de mercenaris, amb els quals va atacar Alexandre que estava assetjant Cil·lene, i que va haver d'aixecar el setge. Llavors va restaurar diverses ciutats com Patres a Acaia i Dimes a Etòlia a les que va donar la llibertat. Després del 306 aC no torna a aparèixer a la historia.

## Referències

* ↑ [https://quod.lib.umich.edu/m/moa/acl3129.0001.001/320?page=root;rgn=full+text;size=100;view=image;q1=AristodemusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 305. ]
# Serra de Sanuki

La serra de Sanuki (讃岐山脈, Sanuki-sanmyaku) és una serralada de l'illa de Shikoku, al Japó, que es troba fent de frontera natural entre la prefectura de Kagawa, trobant-se al sud d'aquesta, i la prefectura de Tokushima que la té al seu nord. A la prefectura de Tokushima es coneix pel nom de serra d'Asan (阿讃山脈, Asan-sanmyaku) per la unió dels primers kanjis de les províncies d'Awa (阿波国), actual Tokushima i de Sanuki (讃岐国), actual Kagawa. El pic més alt de la serralada és el mont Ryūō (竜王山, Ryūō-zan) amb 1.059,9 metres. Algunes parts de la serralada formen part de la serralada es troben incloses al parc natural prefectural d'Ōtaki-Ōkawa, a Kagawa.

## Referències

* ↑ https://shikoku-guide.com/en/information/tokushima/
* ↑ Profile of Kagawa Prefecture (Japan National Tourist Organization website)
* ↑ «Ōtaki-Ōkawa Prefectural Natural Park». Kagawa Prefecture. Arxivat de l'original el 2 de maig 2013. [Consulta: 2 febrer 2012].
* ↑ «Ōtaki-Ōkawa Prefectural Natural Park». Kagawa Prefecture. Arxivat de l'original el 10 d’abril 2009. [Consulta: 2 febrer 2012].
# Henri Bate de Malines

Henri Bate de Malines o en llatí Henricus Batenus Mechliniensis (24 de març de 1246, Malines, Bèlgica - † 1310, Abadia de Tongerlo) fou un filòsof, teòleg, astrònom, astròleg, poeta i músic belga.
Va estudiar arts a la Universitat de París abans del 1274 i va ser alumne de Tomàs d'Aquino. Va ser canonge i chantre de la catedral de Lieja. Com a astrònom, va construir astrolabis i va dedicar el seu tractat Magistralis compositio astrolabii al seu amic Willem van Moerbeke i va escriure comentaris en escrits dAbraham ibn Ezraa i Abu-Màixar durant la seva estada a Roma.
A més va ser professor de Guy de Hainut, germà de Joan I d'Avesnes, per a qui va escriure entre el 1285 i el 1305 un Speculum divinorum et guorundam naturalium. Va retirar-se el 1309 a l'abadia premonstratesa de Tongerlo, on va morir.

## Obres

* Speculum divinorum et quorundam naturalium (1281-1305)
* Epistula ad Guidonem Hannoniae
* Magistralis compositio astrolobii (1274)
# Myrtle Grove (Carolina del Nord)

Myrtle Grove és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 7.125 habitants.

## Demografia

Segons el cens del 2000, Myrtle Grove tenia 7.125 habitants, 2.839 habitatges i 2.222 famílies. La densitat de població era de 400,4 habitants per km².
Dels 2.839 habitatges en un 32,2% hi vivien nens de menys de 18 anys, en un 67,2% hi vivien parelles casades, en un 7,9% dones solteres, i en un 21,7% no eren unitats familiars. En el 16,3% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,8.
Per edats la població es repartia de la següent manera: un 22,5% tenia menys de 18 anys, un 6% entre 18 i 24, un 29,4% entre 25 i 44, un 30,8% de 45 a 60 i un 11,3% 65 anys o més.
L'edat mediana era de 40 anys. Per cada 100 dones de 18 o més anys hi havia 96,5 homes.
La renda mediana per habitatge era de 55.242 $ i la renda mediana per família de 60.850 $. Els homes tenien una renda mediana de 40.638 $ mentre que les dones 25.597 $. La renda per capita de la població era de 28.775 $. Entorn del 4,4% de les famílies i el 5,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Myrtle Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Myrtle Grove». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Marcià de Pamplona

* Per a altres significats, vegeu «Marcià».
* Per a altres significats, vegeu «Marcial».
Marcià de Pamplona o Marcial (Navarra, mitjan segle vii - Pamplona, 714) fou un bisbe de Pamplona, l'últim abans de la invasió musulmana. En alguns santorals antics apareix com a sant, però sembla que aquesta veneració es dona per una confessió amb sant Marçal de Llemotges.

## Biografia

Només se'n sap que en 693 consta com a bisbe de Pamplona, successor d'Atilà, ja que figura a les actes del XVI Concili de Toledo, tot i que no hi assistí, ja que hi ha com a representant seu el diaca Vincomal.

## Confusió i veneració

En alguns inventaris de relíquies del monestir de Leire consten unes de Sant Marcial, probablement Marçal de Llemotges. A partir d'aquest fet, es pensà, per la similitud del nom, que les relíquies eren d'algun Marcial vinculat al monestir i es pensà que corresponien al bisbe de Pamplona. La que acabà essent tradició, explicava la presència de les relíquies dient que el bisbe fou martiritzat en 714 pels musulmans que conqueriren la ciutat, i que llavors les seves restes foren portades al monestir de Leire, on hauria estat monjo. Es pensà que llavors també hauria començat a ésser venerat com a sant, tenint una especial devoció per part dels reis de Navarra.
En realitat, no hi ha cap tradició de culte a Marcià, ni tan sols a la diòcesi de Pamplona, i no ha figurat mai en els santorals del bisbat. El fet que la festa, en els santorals que el citen, sigui el 30 de juny, dia de la festa del sant de Llemotges, és un indici més que es tracta d'una confusió entre els dos bisbes, originant una duplicació de personalitat hagiogràfica. En aquest cas, però, no es tracta tant de la invenció d'un personatge inexistent, sinó de l'atribució a una persona real dels atributs d'una altra.

## Bibliografia

* Gregorio Fernández Pérez. Historia de la Iglesia y obispos de Pamplona. Madrid: Repullés, 1820, p. 21-22.
* Geografía general del País Vasco-Navarro, t. I, p. 333.
# René Petit

René Petit (Dacs, 8 d'octubre de 1899 - Hondarribia, 14 d'octubre de 1989) fou un futbolista basc-francès de les dècades de 1910 i 1920.

## Trajectòria

Començà a jugar al Reial Madrid C. F. als 14 anys. La major part de la seva carrera jugà al Real Unión d'Irun, excepte una breu estada a l'Stade Bordelais. Amb la selecció francesa participà en els Jocs Olímpics de 1920.

## Palmarès
### Reial Madrid

* Copa del Rei de futbol:
** 1917
* Campionat Regional Centre:
** 1916, 1917

### Real Unión

* Copa del Rei de futbol:
** 1918, 1924, 1927
* Campionat de Guipúscoa de futbol:
** 1920, 1921, 1922, 1924, 1926, 1928, 1930, 1931

## Referències

* ↑ «René Petit: muere un mito» (en esp). El Mundo Deportivo, 19-10-1989. [Consulta: 16 octubre 2010].
* 1 2 «The French Basque Country: a rugby heartland with world-class footballers». The Guardian, 08-12-2014 [Consulta: 11 juny 2017].
* ↑ Rene Petit's biography at Real Madrid official website (esp)
* ↑ (castellà) Entretien avec René Petit a www.elmundo.es
* ↑ Fiche du joueur a www.fff.fr
# Kolokumes

Els kolokumes són els membres d'un clan ijaw que viuen a la riba del riu Nun, a l'estat de Bayelsa, al sud de Nigèria. Els kolokumes parlen un dialecte de la llengua izon, concretament el 1991 hi havia 100.000 parlants del dialecte kalakuma. Entre els assentaments kolokumes hi ha:Seibokorogha, Odi, Okoloba, Igbedi i Kaiama. La posició geogràfica del clan kolokuma ha provocat que interaccionin activament amb els pobles veïns: els meins, els tarakiris occidentals, els isokos i els igbos ndokwes. Els kolokumes van estar involucrats amb guerres contra els bomes i els oyakiris. El déu tribal dels kolokumes és Egbesu. Tradicionalmetn, la tribu ha estat sota el domini de l'alt sacerdot d'aquest déu, que tenia el rol d'autoritat central. Els kolokumes són sobretot pescadors i agricultors.

## Història i orígens

L'origen del terme Kolokuma prové de Kala-Okun, un dels fills més grans d'Ujo. Aquest va romandre més temps que els seus germans amb el seu pare i posteriorment va fundar l'assentament de Kala-Okun-ama (nom que es va quedar com Kolokuma) a la proximitat de la ciutat del seu pare. Kala-Okun va dividir els seus descendents en diverses línies de llinatge: Burudani, Abadani, Isedani, Oloudani, Ofodani, Egbebiridani, Opoidani, Osumadani i Egbedani. Alguns d'aquests descendents van tornar cap al rierol Igbedi per a fundar-hi nous assentaments.
La dissort d'aquests llinatges fou diversa; alguns van desaparèixer, víctimes de desastres naturals, o de ser capturats per a ser esclaus o foren absorbits per altres grups humans i altres van continuar existint. Per exemple, una secció del llinatge Isedani va migrar cap a la costa i va fundar Bonny. Umuoru és una altra ciutat fundada per descendents dels kolokumes, tot i que aquests van passar a parlar igbo perquè es van unir en matrimoni amb igbos.
Els kolokumes es van originar abans del segle xiv. Es creu que ja existien entre el segle viii i el segle xii a la ciutat mítica d'Ujo. A partir del 1200 van començar a emigrar i a establir-se de manera separada com a clan kolokuma.

## Referències

* 1 2 llengua izon a l'ethnologue
* ↑ Alagoa, Ebiegberi Joe, Ikidi Dengiyefa Emmanuel.(2005). A History of the Niger Delta, Port Harcourt: Onyoma Research Publications. ISBN 978-37314-5-9
* 1 2 3 4 kolokumes a ijawland.info

## Bibliografia

* Alagoa E J. - A History of the Niger Delta - An historical interpretation of Ijo oral traditions. (1972 University of Ibadan Press).
* Owonaro S K - The History of Ijo and her Neighbouring tribes in Nigeria. (1949 Niger printing Press Lagos).
* Nieketien P B - A Short History of Tarakiri Clan (1941).